 Agaasimahu waxa uu u mahad celiyey Dadkii Dhulka Madaarada Hargaysa, Berbera, iyo Burco loo Xayandaabay ka guuray ee ugu deeqay Wasaarada Duulista, isaga oo arintaasi ka hadlaaya ayaa waxa uu yidhi: waxaan aad ugu mahad naqayaa Dadkii lahaa Dhulka Sadexda Garoon ee Burco, Berbera, iyo Hargaysa loo Xayandaabay ee Wasaarada ugu tabarucay Dhulkoodaas, waxaan mahada gaar ah siinayaa Dadkii Reer Hargaysa oo Dhulka ay ka tageen qiimihiisu aad u sareeya ku fadhiyay, Dadkaa Xoog laguma rarin, looma cago juglayan , waxa ay kaga guureen Dhulka Isfahan na dhex maray iyo iyaga oo lexa jeclo kale Dalkan ayay Wasaarada Dhulkaa uga guureen, wixii Hanti ma guurto ah kaga jiray Dhulkaas waa loo celiyey, Dhulkiina Dhul badal ayaa la siiyey, waxa jira dad had iyo jeer doonaya gobonimada Dadkaas Deegaanku ay sameeyen, in ay ka dhigaan Dad la jujuubay oo xoog lagu qasbay, waxaanu leenahay gobonimadaas ay Dadkaasi sameeyeen maaha gobonimo la qarin karayo, waa mid Taariikhda u gashay, waxaanay ku timi Dadka intaa leeg lama muquunin karee, is fahan iyaga iyo Dawladooda u dhaxeeya, lamana kala cabanayo , Wasaarada Duulista iyo Madaarada ay Xukunto iyo Dadka ag degani in ay yihiin Dad Saaxiib ah, isku dhaw iskaashada Amniga ka wada shaqeeya cidna aanay soo dhex gali karayan. 